《亚卿知郡似公提刑判府沈公邀仆与康亚卿饮席上作》
明代·程敏政

百雉山城两谪居，一尊相属晚秋馀。侵人白发凭多少，阅世浮云自卷舒。

林下正容吾辈拙，天涯谁说故人疏。遥闻圣主覃恩诏，拟逐田翁款使车。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。